
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1666 


12 Νοεμβρίου 2003 


ΑΓΟΡΑΝΟΜΙΚΕΣ ΔΙΑΤΑΞΕΙΣ 


Αριθ. Α2/2415 

ΑΓΟΡΑΝΟΜΙΚΗ ΔΙΑΤΑΞΗ ΑΡ. 14 

Υπαγωγή του είδους πατάτες στην κατηγορία των διατι- 
μημένων ή ελεγχόμενου κέρδους ειδών. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να», όπως τροποποιήθηκε και ισχύει. 

β) Του Π.Δ. 397/88 «Οργανισμόςτου Υπουργείου Εμπο¬ 
ρίου» όπως τροποποιήθηκε και ισχύει. 

γ) Του Π.Δ. 27/96 "«Συγχώνευση των Υπουργείων Του¬ 
ρισμού, Βιομηχανίας - Ενέργειας, Τεχνολογίας και Εμπο¬ 
ρίου στο Υπουργείο Ανάπτυξης». 

δ) Του Π.Δ. 136/46 «Περί Αγορανομικού Κώδικος», 
όπως τροποποιήθηκε και ισχύει, και ειδικότερα τις διατά¬ 
ξεις του άρθρου 1, παρ. 1 του εν λόγω Π.Δ. με τις οποίες 
παρέχεται εξουσιοδότηση στον Υπουργό Ανάπτυξης 
όπως με Αγορανομικές Διατάξεις λαμβάνει κάθε μέτρο 
επί θεμάτων τιμών προϊόντων ιδιαίτερα δε και μέτρα σχε¬ 
τικά με την κατάταξη των τροφίμων και των ποτών σε κα¬ 
τηγορίες προς καθορισμό ποσοστών κέρδους για τα είδη 
αυτά. 

2. Την Α.Δ. 14/89 «Κωδικοποίηση Αγορανομικών Διατά¬ 
ξεων εκδοθεισών μέχρι 16/2/89» όπως τροποποιήθηκε και 
ισχύει. 

3. Την 21386/16.7.2003 κοινή απόφαση του Πρωθυ¬ 
πουργού και του Υπουργού Ανάπτυξης «περί ανάθεσης 
αρμοδιοτήτων στον Υφυπουργό Ανάπτυξης Κίμωνα Κου- 
λούρη». 

4. Την ανάγκη λήψης μέτρων που αποσκοπούν στην 
αποτελεσματική διασφάλιση και προστασία των οικονομι¬ 
κών συμφερόντων του καταναλωτικού κοινού από πρα¬ 
κτικές στο εμπόριο του είδους πατάτες και οι οποίες στη- 
ριζόμενες στο καθεστώς κατάταξης αυτών στην κατηγο¬ 
ρία των ελεγχόμενων για υπερβολικό κέρδος οδήγησαν 
στη διαμόρφωση αδικαιολόγητα υψηλών τιμών πώλησης 
αυτών. 

5. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 


Άρθρο 1 

1. Μετά την παράγραφο 3 του άρθρου 1 του Κεφαλαίου 
1 της Αγορανομικής Διάταξης 14/89, όπως το άρθρο αυ¬ 
τό ισχύει με την σημερινή του μορφή, ιδιαίτερα μετά την 
όμοια 16/92,προστίθεται παράγραφος 3α που έχει ως 
ακολούθως: 

«3α: κατατάσσουμε στην κατηγορία «ΔΙΑΤΙΜΗΜΕΝΑ ή 
ΕΛΕΓΧΟΜΕΝΟΥ ΚΕΡΔΟΥΣ» το είδος πατάτες, ανεξάρτη¬ 
τα από την προέλευσή τους και άσχετα αν κυκλοφορούν 
στην εσωτερική αγορά σε χύμα μορφή ή καθ’ οιονδήποτε 
τρόπο συσκευασμένες ή τυποποιημένες, ακόμη και αν συ¬ 
σκευάζονται ή τυποποιούνται σύμφωνα με τους όρους και 
τις προϋποθέσεις των αποφάσεων του Υπουργείου Γε¬ 
ωργίας. 

Συνεπεία της κατάταξης αυτής για το ως άνω είδος δεν 
έχουν εφαρμογή οι κατωτέρω ρυθμίσεις που διαλαμβά¬ 
νονται στην περίπτωση α) ΕΛΕΓΧΟΜΕΝΑ ΓΙΑ ΥΠΕΡΒΟΛΙ¬ 
ΚΟ ΚΕΡΔΟΣ της παραγράφου 3 του παρόντος άρθρου, 
ήτοι: 

- ρύθμιση με το στοιχείο (α) του αύξοντος αριθμού (36), 
όσον αφορά στις πατάτες που διαγράφονται από το στοι¬ 
χείο αυτό. 

- η ρύθμιση με το στοιχείο (γ) του αύξοντος αριθμού 
(36), όσον αφορά στις πατάτες. 

2. Μετά την περίπτωση (ια) της παραγράφου 64 του άρ¬ 
θρου 3 «Εμπορικά κέρδη» του κεφαλαίου 1 της Αγορανο¬ 
μικής Διάταξης 14/89,όπως η παράγραφος αυτή αντικα- 
ταστάθηκε με όμοια 18/91, προστίθεται η ακόλουθος πε¬ 
ρίπτωση ως εξής: 

ΧΟΝΔΡΙΚΑ ΛΙΑΝΙΚΑ 

ΟΠΩΡΟΠΩΛΕΙΑ ΛΑΪΚΕΣ ΑΓ0ΡΕΣ- 
ΥΠΑΙΘΡΙ0Ι(ΣΤΑΣΙΜ0Ι- 
ΠΛΑΝ0ΔΙ0Ι) 

«ιβ- πατάτες 8% 25% 23% 

3. Η παράγραφος 1 του άρθρου 10 του Κεφαλαίου 1 της 
Αγορανομικής Διάταξης 14/89, όπως το άρθρο αυτό αντι- 
καταστάθηκε με την όμοια 23/89, αντικαθίσταται ως ακο¬ 
λούθως: 

«1. Για τα οπωρολαχανικά της κατηγορίας των διατιμη- 
μένων ή ελεγχόμενου κέρδους, που διατίθενται μέσα 
στην περιφέρεια του Νομού Αττικής οιτιμές πώλησης αυ¬ 
τών μπορούν να προσαυξάνονται λόγω εξόδων διανομής 
ή παραλαβής ως εξής: 

α. για τα οπωρολαχανικά που πωλούνται με το χιλιό¬ 
γραμμο, μέχρι ένα (1) λεπτό του ευρώ ανά χιλιόγραμμο, 
β. για τα οπωρολαχανικά που πωλούνται με το τεμάχιο, 
μέχρι το μισό της ανωτέρω αξίας ανά τεμάχιο. 

4. Μετά την παράγραφο 3 του άρθρου 297 του Κεφα¬ 
λαίου 14 της Αγορανομικής Διάταξης 14/89, όπως το άρ¬ 
θρο αυτό ισχύει μετά τις μεταβολές του από τις όμοιες 
18/91 και 2/92, προστίθεται παράγραφος ως ακολούθως: 

«4. Οι διατάξεις της παραγράφου 1 του παρόντος άρ¬ 
θρου εφαρμόζονται και επί του είδους πατάτες της κατη¬ 
γορίας των διατιμημένων ή ελεγχόμενου κέρδους. 

Για το ως άνω είδος καθορίζονται, παρακάτω, κατ' ανώ¬ 
τατο όριο ανά χιλιόγραμμο, το κόστος διαλογής - συ- 


σκευασίας και τα λοιπά έξοδα, πλήν συγκομιδής, που 
πραγματοποιούνται στον τόπο παραγωγής: 

- πατάτες ένα (1) λεπτό του ευρώ ανά χιλιόγραμμο. 

Άρθρο 2 

1. Οι παραβάτες της παρούσας που ισχύει σε όλη τη χώ¬ 
ρα από 12 Νοεμβρίου 2003 διώκονται και τιμωρούνται 
σύμφωνα με τον ισχύοντα Αγορανομικό Κώδικα. 

Η απόφαση αυτή να δημοσιευθεί στην Εφημερίδα της 
Κυβερνήσεως και να ανακοινωθεί στον ημερήσιο τύπο. 

Αθήνα, 10 Νοεμβρίου 2003 

Ο ΥΦΥΠΟΥΡΓΟΣ 

ΚΙΜΩΝ ΚΟΥΛΟΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




